Olga Kutsjerenko

Olga Sergejevna Kutsjerenko (russisk: Ольга Сергеевна Кучеренко, født 5. november 1985 i Volgograd) er en russisk lengdehopper

Hun har representert Russland ved både EM og VM, og har to EM-sølv og to EM-bronser fra 2009 og 2010, samt et VM-sølv fra 2011.

Resultater 
På nasjonalt nivå er hun russisk U23-mester i 2006, og russisk innendørsmester i 2009. 

Hennes første store internasjonale konkurranse var VM i friidrett innendørs 2008, der hun hoppet 6,32 meter og ikke nådde finalen. Hun vant bronse ved EM i friidrett innendørs 2009 i Torino, med lengden 6,82 m. Ksenija Balta vant gullet med 6,87 m. Ved VM i friidrett 2009 hoppet hun 6,77 meter og endte på femteplass.

Kutsjerenko deltok også ved Lag-EM 2009 i portugisiske Leiria, der hun fikk sølv, bak Naide Gomes. Samme resultat ble det i 2010, ved Lag-EM 2010 i Bergen, denne gangen ble hun slått av Éloyse Lesueur.

Hun vant også bronse ved EM i friidrett 2010 i Barcelona, med lengden 6,84 m. Ineta Radeviča vant EM-gullet med lengden 6,92 m. Samme år vant Kutsjerenko Bislett Games. Året etter deltok hun ved VM i friidrett 2011 i Daegu i Sør-Korea, der hun hoppet 6,77 m, og fikk sølv bak amerikanske Brittney Reese. 

Den 29. januar 2012 økte hun sin personlige rekord til 6,91 meter, da hun vant Governor Cup i Krasnadar i Russland.

Referanser

Eksterne lenker 
 

Personer fra Volgograd
Russiske lengdehoppere
Deltakere for Russland under VM i friidrett 2009
Deltakere for Russland under VM i friidrett 2011
Deltakere for Russland under VM i friidrett 2013
Deltakere for Russland under EM i friidrett 2010